ஆங்கில இணைப்புக்களை நீக்க வேண்டியதில்லை. ஆனால் ஆங்கில இணைப்புக்களைக் கொடுக்கும்போது பொறுப்புணர்வுடன் நாம் செயற்பட வேண்டும் என்பதையே வலியுறுத்திகிறேன். ஆங்கிலம் என்பதற்காக அப்படியே எடுத்தாளப்பட்ட இணைப்புக்களே இங்கு அதிகம் தேவை தானா என்பது தொடர்பில் சிந்திக்கப்படுவதில்லை. நான் தமிழ் கட்டுரையில் சுட்டிக் காட்டியது சிறியதொரு உதாரணம். மிகப்பெருமளவில் பார்வைய்டப்படும் ஒரு கட்டுரைய் தொடர்பில் எவ்வளவு கவனக் குறைவாக இருக்கிறோம்? வேலை மினக்கெட்டு மொழிபெயர்த்து வேறு வைத்திருக்கிறோம் :-( ஆரம்பத்தில் நான் கூறிய கருத்துக்களை விடுத்து இப்பொழுது வலியுறுத்துவது யாதெனில் இனிக் கொடுக்கப்படும் வெளி இணைப்புக்கள் எம்மொழியாயினும் அம்மொழி எதுவென்பது குறிப்பிடப்பட்டு இணைப்பு விளக்கமும் தமிழில் இருக்க வேண்டும். இதுவரை அவ்வாறில்லாதவற்றைப் படிப்படியாகத் திருத்தலாம். ஆனால் இனியும் அவ்வாறு உருவாக்கப்படுவது அனுமதிக்கபடுவது ஆரோக்கியமானதல்ல. கோபி 16:36, 19 பெப்ரவரி 2007 (UTC)  
:கோபி, மேலே உள்ள உங்கள் நிலைப்பாடுடுன் முழுக்க உடன்படுகிறேன். இதையே தான் கொஞ்சம் இறுக்கமாக என் பரிந்துரைகளாகத் தந்தேன். மயூரன், தமிழ் குறித்த சில முக்கிய இணைப்புகளை அவை ஆங்கிலம் என்பதற்காக மட்டுமே ஒதுக்க முடியாது. எடுத்துக்காட்டுக்கு, தமிழ் செம்மொழி ஆக அறிவிக்கப்பட்டது குறித்த கட்டுரைகளில் பேராசிரியர் ஹார்டின் ஆங்கிலக் கடிதம் பெரிதும் உசாத்துணையாக காட்டப்படுகிறது. ஆங்கிலம் என்பதற்காக அதை ஒதுக்கவும் முடியாது. இது போன்று எண்ணற்ற முக்கிய இணைப்புகளை உடனடியாகத் தமிழாக்கவும் விக்கிபீடியர்களிடம் நேர, உழைப்பு வளம் இல்லை. நாம் ஆங்கில இணைப்புகளை ஒதுக்குவதால் விக்கிக்கு வெளியே இதனால் தமிழ் இணைப்புகள் பெருகப் போவதில்லை. மாறாக, வெளியே தமிழிணைப்புகள் பெருகப் பெருக விக்கியில் அது பிரதிபலிக்கும் என்பது உண்மை. ஒரு வேளை நாமே கூட இப்படி இணைப்புகள், ஆக்கங்கள் விக்கிக்கு வெளியே உருவாக தூண்டுகோலாக இருக்கலாம். திறமான தமிழிணைப்புகள் பிற மொழிகளால் புறந்தள்ளப்படும் போக்கு இருந்தால் தான் கவலைப்படத் தக்க போக்காக கருத முடியும். நற்கீரன் போன்றோர் முக்கியமான தமிழிணைப்புகளை வெளியிணைப்புகள் பகுதியிலும் தமிழ் தொடர்பான பிற மொழி இணைப்புகளை பேச்சுப் பக்கங்களிலும் குவித்து வருகின்றனர். இது மிக முக்கியமான தலைப்பு வாரியாகத் தமிழ்த் தகவல்களை ஒருங்கிணைக்கும் பணி ஆகும். இன்று இந்தியத் தமிழர்கள் இந்தியாவெங்கும் ஈழத் தமிழர்கள் உலகெங்கும் பரந்து வாழ்கையில் அவரவர் மொழியில் உள்ள எண்ணற்ற பயனுள்ள இணைப்புகளை ஓரிடத்தில் வழங்குவது பயனுள்ளதே. ஜெர்மனி, பிரெஞ்சு போன்ற நாடுகளில் வளரும் தமிழ்க் குழந்தைகளுக்கு அந்தந்த மொழி இணைப்புகள் பயனுள்ளதாக இருக்கும் என்றால் அவற்றை கொடுப்பதில் எந்தத் தவறும் இல்லை. இந்த இணைப்புகளை சேர்ப்பதற்காக நாம் ஒவ்வொரு மொழி விக்கிக்கும் சென்று வரவும் முடியாது. ஆகவே, எக்காலத்திலும் பிற மொழி இணைப்புகளை தவிர்ப்பது என்பது இணையத்தின் சாத்தியங்களை சுருக்கிக் கொள்வதாகத் தான் அமையும். இவ்விணைப்புகளை தருவதிலும் தமிழாக்குவதிலும் கவனம் தேவை என்பதில் முழுக்க உடன்படுகிறேன்--Ravidreams 20:02, 19 பெப்ரவரி 2007 (UTC)  
//நாம் ஆங்கில இணைப்புகளை ஒதுக்குவதால் விக்கிக்கு வெளியே இதனால் தமிழ் இணைப்புகள் பெருகப் போவதில்லை. மாறாக, வெளியே தமிழிணைப்புகள் பெருகப் பெருக விக்கியில் அது பிரதிபலிக்கும் என்பது உண்மை//  
இதைத்தான்  
//ஆனால் இந்த நிலையை இட்டு கவலைப்படலாம். இந்த நிலையை மாற்றுவதற்கான புறச்சூழல்களை எவ்வாறு உருவாக்கலம என்பதுபற்றி ஆக்கபூர்வமாக சிந்திக்கலாம். ஆனால், சட்டங்கள், ஒழுக்காற்று உருவாக்கம் போன்றவற்றின் மூலம் இச்சூழலை மாற்ற முடியும் என்று நன நம்பவில்லை. //  
//
ஒரு பெரிய சக்கரத்தின் சுழற்சியில் ஒத்துச்சுழலும் சின்னஞ்சிறிய வெளிப்பாடுதான் இந்த வெளியிணைப்பு விவகாரம். விக்கி ஒழுக்காறுகள் என்ன சொல்கின்றன என்று பார்த்து அதன்படி செய்வதுதான் இதற்கு ஒரேயொரு தீர்வு. //  
என்று சொன்னேன்.  
சட்டம் போட்டு வரலாற்று இயங்கியலை மாற்ற முடியாது.  
--மு.மயூரன் 00:25, 20 பெப்ரவரி 2007 (UTC)